Huvitatud isik		

 	16.10.2025 nr 2.-1.1/350 - 2	

	

	
Karuse tn 9 // Sinirebase tn 15 projekteerimistingimuste eelnõu avalik väljapanek		

Nõmme Linnaosa Valitsus avalikustab Karuse tn 9 // Sinirebase tn 15 kinnistule büroo- ja laohoone püstitamise projekteerimistingimuste eelnõu koos illustreeriva materjaliga. 
Karuse tn 9 // Sinirebase tn 15 kinnistu osas on Tallinna Linnavalitsuse 15.01.2014 korraldusega nr 32-k kehtestatud Raku kvartali osa ja Raku kvartali II osa detailplaneering (vt https://tpr.tallinn.ee/DetailPlanning/Details/DP014380), mille kohaselt on kinnistule kavandatud ehitusõigus (krunt pos 34) kahe 3 maapealse ja 1 maa-aluse korrusega äri- ja/või tootmishoone ehitamiseks (ehitisealune pind kuni 3450 m², kõrgus kuni 12 m, suletud brutopind kuni 8630 m²).
Projekteerimistingimuste taotluse kohaselt soovitakse nihutada detailplaneeringus määratud hoonestusala 10% ja muuta hoone kõrgust 10%. Projekteerimistingimuste taotlemise eesmärgiks on detailplaneeringu tingimuste kaasajastamine ja täpsustamine, säilitades detailplaneeringu põhilahenduse, s.t taotlus ei sisalda ettepanekut detailplaneeringu olemuslikuks muutmiseks.
Kuna detailplaneeringu kehtestamisest on möödunud üle 10 aasta, siis esineb nii õiguslik alus kui ka sisuline vajadus detailplaneeringu täpsustamiseks vastavalt ehitusseadustiku § 27 lõikele 4.
Ehitusseadustiku § 27 lõike 4 punkti 2 kohaselt täpsustatakse projekteerimistingimustega asjakohasel juhul detailplaneeringus käsitletud hoonestusala tingimusi, sealhulgas hoonestusala suurendamist, vähendamist, keeramist või nihutamist, kuid mitte rohkem kui 10 protsendi ulatuses esialgsest lahendusest.
Ehitusseadustiku § 27 lõike 4 punkti 3 kohaselt täpsustatakse projekteerimistingimustega asjakohasel juhul detailplaneeringus käsitletud hoone või olulise rajatise kõrguse ja vajaduse korral sügavuse muutmist, kuid mitte rohkem kui 10 protsendi ulatuses esialgsest lahendusest. 
Kõikide teiste nõuete ja näitajate osas peab ehitusprojekt vastama alal kehtivale detailplaneeringule.
Detailplaneeringukohast hoonetealust pindala (ehitisealust pinda) pole lubatud suurendada. Hoonestusala täpsustamisega ei või kaasneda negatiivseid mõjutusi naaberkinnistutele. 
Arvestades ala asukohta ning piirkonna hoonestuslaadi, on projekteerimistingimustega detailplaneeringu täpsustamiseks antud tingimused aktsepteeritavad, kuna ei mõjuta oluliselt detailplaneeringus esitatud linnaehituslikku lahendust, ning seega ei ole tegemist detailplaneeringu olemusliku muutmisega. Lubatud täpsustuste ja muudatuste alusel projekteeritav lahendus tagab samasuguse tasakaalustatud ja mitmekesise linnaruumilise lahenduse planeeritud alal nagu ka detailplaneeringus esitatu elluviimisel. Kavandatavad muudatused ei oma visuaalselt nähtavat linnaruumilist ega ehitustehnilist mõju, samuti ei kaasne sellega olulist negatiivset mõju naaberkinnisasjadele ega nende kasutajatele.
Projekteerimistingimuste eelnõu ja selle lisamaterjalide avalik väljapanek toimub 28. oktoobrist kuni 12. novembrini 2025 Nõmme Linnaosa Valitsuse ruumides, Valdeku tn 13, I korruse fuajees, küsida infoletist.
Projekteerimistingimuste taotluse nr 2511002/14597 ning Tallinna Linnaplaneerimise Ameti koostatud projekteerimistingimuste eelnõuga on võimalik tutvuda veebiaadressil:
https://veeb.tallinnlv.ee/pilv/index.php/s/QdFuwHJNuqWJAym. 
1.	Huvitatud isikul ja isikul, kelle õigusi võib avatud menetluse korras antav õigusakt puudutada, on õigus esitada menetlust läbiviivale haldusorganile eelnõu või taotluse kohta ettepanekuid ja vastuväiteid. Ettepanekute ja vastuväidete esitamise tähtajaks on avaliku väljapaneku lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid või vastuväiteid ei esitata, soovib haldusorgan asja arutada ilma avalikku istungit läbi viimata.
Menetlusosaline loetakse asja arutamisest avalikul istungil loobunuks, kui haldusorgan on väljapaneku alguses või menetlusest teatamisel teinud ettepaneku asja arutamiseks ilma avalikku istungit läbi viimata ja menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid (alus haldusmenetluse seaduse § 50 lõige 3). 
Info tel 645 7300. Ettepanekud ja vastuväited palume esitada e-posti aadressil: nomme@tallinnlv.ee.

	
Lugupidamisega	

	
	
(allkirjastatud digitaalselt)	
Karmo Kuri	
Linnaosa vanem

	
	
Lisa:	Projekteerimistingimuste eelnõu, illustreeriv materjal	

Koopia:	Tallinna Linnaplaneerimise Amet	

Alice Laanemägi
6457300 alice.laanemagi@tallinnlv.ee